Θεσσαλονίκη, 10/04/2020

**Η LIDL ΕΛΛΑΣ ΣΥΝΕΧΙΖΕΙ ΝΑ ΣΤΗΡΙΖΕΙ «ΤΟ ΧΑΜΟΓΕΛΟ ΤΟΥ ΠΑΙΔΙΟΥ» ΚΑΙ ΣΤΙΣ ΠΙΟ ΔΥΣΚΟΛΕΣ ΣΤΙΓΜΕΣ**

Η Lidl Ελλάς στηρίζει έμπρακτα για ακόμη μία φορά «Το Χαμόγελο του Παιδιού» προσφέροντας τρόφιμα μακράς διάρκειας και είδη πρώτης ανάγκης στα Σπίτια του Οργανισμού πανελλαδικά. Η ενέργεια αυτή έρχεται ως συνέχεια των πρωτοβουλιών της για την αντιμετώπιση του κορωνοϊού Covid-19, που στοχεύουν στην έμπρακτη συμπαράσταση και στήριξη ευπαθών κοινωνικών ομάδων.

Συγκεκριμένα, η Lidl Ελλάς προχώρησε στην παράδοση προϊόντων όπως ηλιέλαιο, γάλα συμπυκνωμένο, ζάχαρη, δημητριακά, ζυμαρικά, μέλι, όσπρια, ρύζι, αλεύρι, καθαριστικά και χαρτί υγείας, για την κάλυψη βασικών αναγκών των παιδιών που μεγαλώνουν στα 11 σπίτια του Οργανισμού στην Αθήνα, Θεσσαλονίκη, Κέρκυρα, Καβάλα, Κόρινθο, Αίγιο και Κυλλήνη Ηλείας.

Από το 2012 η Lidl Ελλάς έχει προσφέρει για τη στήριξη του συγκεκριμένου Οργανισμού περισσότερα από 1 εκατομμύριο ευρώ, μέσω παραλαβών από τα καταστήματά της σε όλη την Ελλάδα, αλλά και πληθώρας δράσεων και ενεργειών.

Αναλυτικότερα, το 2015 η εταιρία διέθεσε στον Οργανισμό «Το Χαμόγελο του Παιδιού» ακίνητό της, προχωρώντας αρχικά σε μια σειρά κατασκευαστικών εργασιών. Έκτοτε καλύπτει σε μηνιαία βάση όλα τα λειτουργικά έξοδα του Κέντρου Στήριξης Παιδιού και Οικογένειας Ανατολικής Αττικής, έχοντας παραχωρήσει παράλληλα δύο επαγγελματικά αυτοκίνητα, τα οποία επισκέπτονται καθημερινά καταστήματα του δικτύου της Lidl Ελλάς και λαμβάνουν προϊόντα για την κάλυψη των αναγκών όλων των σπιτιών του Οργανισμού στον νομό Αττικής και στη Βόρεια Ελλάδα.

Επιπλέον η εταιρία στηρίζει τη δημιουργία Κέντρου Στήριξης Παιδιού και Οικογένειας στη Βόρεια Ελλάδα, ώστε να καλύψει τις ανάγκες περισσότερων οικογενειών που αντιμετωπίζουν προβλήματα διαβίωσης.

Η εταιρική υπευθυνότητα και η κοινωνική προσφορά είναι άρρηκτα συνδεδεμένες με την εταιρική κουλτούρα της Lidl Ελλάς και αυτό το αποδεικνύει η εταιρία με πράξεις ιδιαίτερα τις δύσκολες αυτές στιγμές που βιώνουμε.

**Επισκεφθείτε τη Lidl Ελλάς και στα:**

**https://corporate.lidl-hellas.gr**

[**www.facebook.com/lidlgr**](http://www.facebook.com/lidlgr/)

[**www.twitter.com/Lidl\_Hellas\_**](http://www.twitter.com/Lidl_Hellas_)

[**www.instagram.com/lidl\_hellas**](https://www.instagram.com/lidl_hellas/)

[**www.linkedin.com/company/lidl-hellas**](http://www.linkedin.com/company/lidl-hellas)

**https://www.youtube.com/user/lidlhellas**